| Cerceta do Baikal |
| --- |
| Exemplar adulto |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Superorde: | Galloanserae |
| Orde: | Anseriformes |
| Familia: | Anatidae |
| Subfamilia: | Anatinae |
| Xénero: | *Anas* |
| Especie: | ***A. formosa*** |

 |
| Nome binomial |
| '**Anas formosa'**Georgi, 1775 |

A **Cerceta do Baikal** (*Anas formosa* ou *Nettion formosum*) é unha pequena anátida migratoria asiática. As probas moleculares realizadas á especie (Johnson & Sorenson, 1999) e os estudos de conduta (Johnson *et al.*, 2000) suxiren que a cerceta do Baikal non ten parentes próximos entre os parrulos viventes, polo que debería ser clasificada dentro dun xénero zoolóxico distinto de *Anas*.

Descrición
----------

As cercetas do Baikal son algo meirandes e de cola máis longa cá cerceta común. Miden entre 39 e 43 cm e longo, de 30 a 40 cm de alto e pesan uns 500 gramos. O macho na época de reprodución ten a cabeza cun deseño verde, amarelo e negro é unha liña vertical no lado do peito que o fan inconfundible. En plumaxe de eclipse imitan moito ás femias, pero teñen a plumaxe máis avermellada. As femias teñen tamén un debuxo característico na cabeza, cunha mancha redonda pequena pero prominente de cor branca nas meixelas e unha faixa escura detrás dos ollos. As observacións de femias con marcas en xeito de "bridas" na cara poderían corresponder en realidade a machos novos , que teñen unha plumaxe semellante á das femias e que se distinguen dos da cerceta común pola mancha abrancazada na cara.

Distribución
------------

Crían nas zonas forestais siberianas dende a cunca do Ienisei ata a península de Kamchatka. Os principais puntos de invernada están no Xapón, Corea e norte e leste da China. Durante a época da muda das plumas, en xullo, algúns machos emigran as costas árticas, e outros complétana nos lugares de cría.

Alimentación
------------

Aliméntanse de plantas e pequenos animais que filtran na auga.

Reprodución
-----------

Nos seus lugares de cría siberianos fan os niños en pantanos, prados asolagados e deltas de ríos. Despois do aparellamento, que ten lugar a mediados de maio, constrúen rapidamente os niños entre a vexetación das ribeiras, cavando un furado no chan que cobren con penuxe. Poñen, entre maio e xuño, de 6 a 10 ovos, que tardan uns 26 días en eclosionar. Os polos pesan ó naceren uns 30 g.

Ameazas e situación da especie
------------------------------

A destrución dos seus lugares de repouso invernal e a caza fixeron dela unha especie ameazada de extinción, e foi clasificada como "vulnerable" pola IUCN. Algúns libros recentes afirman, porén, que a especie está a vivir unha certa recuperación..
Calcúlase que hai uns 300.000 exemplares en todo o mundo.

Estas aves son criadas en Europa dende 1840, cando chegaron os primeiros exemplares importados.

Notas
-----

1. ↑  BirdLife International (2012). "*Anas formosa*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 November 2013.
2. ↑  Dunn, John L. and Alderfer, Jonathan, "*National Geographic Field Guide to the Birds of North America, Fifth Edition*" ISBN 0-7922-5314-0
3. ↑  Dunn, John L. and Alderfer, Jonathan, "*National Geographic Complete Birds of North America*", ISBN 0-7922-5314-0

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cerceta do Baikal***  |

### Bibliografía

* A cerceta do Baikal na "Lista vermella de especies ameazadas", da IUCN Inclúe un mapa de distribución e os datos que xustifican a súa clasificación como Vulnerable (inglés)
* **Johnson**, Kevin P. & **Sorenson**, Michael D. (1999): Phylogeny and biogeography of dabbling ducks (genus Anas): a comparison of molecular and morphological evidence. *Auk* **116**(3): 792–805. (inglés) PDF fulltext Arquivado 11 de marzo de 2007 en Wayback Machine.
* **Johnson**, Kevin P. McKinney, Frank; Wilson, Robert & Sorenson, Michael D. (2000): The evolution of postcopulatory displays in dabbling ducks (Anatini): a phylogenetic perspective. *Animal Behaviour* **59**(5): 953–963 PDF fulltext

### Ligazóns externas

* Avibase-Datensatz Cerceta do baikal (*Anas formosa*)
* Union de criadores de aves decorativas
* ARKive - imaxes e películas sobre a cerceta do Baikal *(Anas formosa)*

|  |  |
| --- | --- |
| Identificadores taxonómicos | 
* Avibase: 63EABB42903040B4
* BirdLife: 22680317
* CMS: sibirionetta-formosa
* eBird: baitea
* Fossilworks: 373075
* GBIF: 9235549
* iNaturalist: 558428
* IUCN: 22680317
* NBN: NHMSYS0021276086
* NCBI: 56278
* TAXREF: 836226
* Xeno-canto: Sibirionetta-formosa

 |